Exqrch/javanese-Komodo-pixelgpt huggingface dataset:
Hiburan kang ana ing cembengan uga dados gambaran rasa bagya tiyang Jawi kang ngangungake agama, sanes namung hura-hura
Nanging kelawan ritual sesajèn kangge ngucap rasa syukur tumrap panèn kang kathah
Mangsa panen menika banjur disusul mangsa giling
Tradhisi pesta giling menika dilaksanakaken dening masyarakat ing sekitar pabrik
Pesta giling menika dados tradhisi kang turun temurun dilakoni saking jaman kepengker
Masyarakat ajrih menawi mboten nindakaken ritual menika
Cembengan menika tujuanipun ugi nyuwun keslametan dhumateng Gusti
Ugi nyuwun berkah, lancar, lan tebih saking bebaya
Acara Cembengan menika digelar migunakake maneka warna tradhisi
Tradhisi menika wonten ziarah kubur, sesajen utawi umbul donga nyuwun slamet, lan pagelaran wayang kulit
PG-PS Madukismo ugi nyelenggarakaken pentas kagunan lan maneka warna olahraga.
Acara menika dipun iringi gendhing Jawa kados déné acara mantén ing Jawi lan wonten pranata cara migunakake basa Jawi
Sabanjuripun "tebu ngiring manten" menika dipitik lan dibeta jéjér ing sisih manten kang dilakoni dening muda lan mudi dhesa banjur dilanjengaken siraman
Tebu manten kang sampun dipingit setunggal dalu ing Pondhok Asri banjur diwedalaken lan diwontenaken acara siraman
Tebu manten menika disiram toya sekar migunakaken kendhi
Makna "pethik tebu mantèn" menika wiwitan panen tebu kanthi pralambang tebu
Cacah tebu kang dipethik ing "pethik tebu manten" miturut neptu lan pasaran ing tanggalan Jawi
Tebu kang dipilih menika tebu kang saé lan dados pralambang manten ing adat Jawi
Manten jaler menika naminipun Kyai Anggara lan manten setri menika naminipun Nyai Kasih ing acara "pethik tebu manten"
Cacah tebu kang dipethik menika 13 lan dipundhut saking arah wetan kang artosipun wiwitan
Wiwitan menika kedah kalandasan kapinginan kang kiyat kagem nambah sae nasib para petani tebu
Saengga tebu menika dados semangat tumrap para petani menawi tandhur tebu
Tebu manten ugi dipun iringi "tebu ngiring manten" kang cacahipun 13 lan dipundhut saking tengah saking jarak papan tebu manten dipundhut lan lokasi pabrik
Papan ing tebu dipundhut ing tengah menika aranipun pancer
Artosipun inggih menika pabrik gendhis dados pusat kegiyatan giling tebu dados gendhis kanthi tebu kang dipundatengaken saking pundi-pundi
Pabrik gendhis menika dados papan kangge proses tebu dados gendhis
Cembengan menika diwiwiti ing dinten pasaran Legi
Dinten Legi menika dipilih amargi miturut kapitadosan karyawan Pabrik Gendhis Madukismo lan masyarakat menawi cembengan diwiwiti ing dinten Legi kasilipun bakal kathah lan beta kemakmuran tumraping petani, buruh, lan masyarakat
Acara cembengan diwiwiti kalawan nyebar ancak-ancak ing sekitar pabrik
Nyebar ancak-ancak menika diwontenaken ing dinten Legi
Acara sabanjuripun inggih menika selametan lan pagelaran wayang kulit ing Parangkusuma
Pagelaran wayang menika dilajengaken ing dinten Jemuah Kliwon
Tradhisi menika miturut tradhisi kang pun saking turun tumurun
Acara selametan menika banjur dilajengaken ziarah ing pasareyan leluhur lan raja ing Ngayogyakarta kaliyan para pejabat, buruh, petani, lan masyarakat ing sekitar pabrik Madukismo
Tujuan ziarah menika supados nuwuhaken rasa kurmat tumrap para leluhur
Dinten ziarah menika mboten miturut pasaran namung nutut acara cembengan
Sabanjuripun banjur dilajengaken acara nyembelih menda kendhit
Menda mendhit menika menda kang gadhah wulu kang warnanipun cemeng kelawan sabuk pethak ing weteng utawi sawalikipun
Makna mendha kendhit menika dados pepèling menawi kasil giling kang arupa tètès diolah malih dados spritus
Nyembelih mendha kendhit menika diwiwiti ing wayah énjing lan mendha menika dipisah sirah lan sekawan sukunipun
Sabanjuripun bagean menika dipérang ing bebed pethak banjur dicaosi ubarampé lan menyan banjur diwungkus lan ditanem ing papang kang sampun ditrapke.
Menyan menika cacahipun 3, setunggal dilebetaken ing bebed pethak, lan 2 dibakar
Nalika nyembelih menika diiringi atur pambagya lan donga
Daging menda menika banjur diolah
Menawi ngolah daging menika wonten sesajen kang arupa saté menda (saking daging menda kang dibelih) 4 sunduk, klapa cengkir gading, cerutu, ndog pitik, unjukan (teh utawi kopi), lenga, jagung, jenang katul, davos, lan bubur beras ngagem gendhis jawi
Sajen menika banjur dipapanaken ing pabrik spritus
Sabanjuripun acara nyembelih menda menika pungkasan banjur ditutup kelawan donga lan dhahar sesarengan
Acara selametan bajur dilajengaken pembikaan peken cembeng
Pasar menika dilajengaken 2 minggu lan mboten wonten dinten pasaran ing peken menika
Sabanjuripun pembikaan acara dilajengaken selametan ing pabrik
Kang dipun wonteni slametan pabrik pérangan tengah, perangan wingking, lan Pompa Jogonalan
Selametan menika dilajengaken ing dinten peken Legi
Dinten Legi menika dipilih amargi kekarepan supados kasil giling kathah
Acara sabanjuripun inggih menika kirab tebu manten
Kirab menika ditumuti kaliyan 40 tiyang
Tebu menika dipundhut saking 2 papan kan béntén
Asma tebu menika didhasaraken miturut dinten pasaran
Arak-arakan tebu mantèn diwiwiti wanci 14.00 tumuju Masjid An-Nuur supados dipun emah-emah
Emah-emah menika dilajengaken wanci bakda asar
Arak-arakan menika dilajengaken wonten ing pabrik lan dipungkasi ing papan panggilingan banjur digiling kapin pisanan
Sabanjuripun tebu digiling, para panyarta arak-arakan menika tahlil sesarengan
Ing tahlilan menika wonten dhaharan arupa 40-50 ingkung
Acara dilajengken bakar menyan lan nanem sirah maesa
Sirah maesa menika dibebet kaliyan kain pethak lan ditaleni migunakaken sekar lan ditandhu ngagem papah gedhang
Sirah maesa menika ditumbas saking Demak
Acara cembengan menika dilajengaken pagelaran wayang kulit ing ngajeng PG-PS Madukismo
Pagelaran menika dilajengaken ing Jemuah Kliwon
Pungkasan acara cembengan inggih menika donga sesarengan kaliyan tutup pasar malem ing dinten pasaran Legi.
Labuhan Saptasari Labuhan Saptasari inggih punika salah satunggalipun labuhan kang diwontenaken ing Pasisir Ngrenehan, Desa Kanigoro, Kapanewon Saptasari, Kabupatèn Gunungkidul, Daerah Istimèwa Ngayogyakarta
Labuhan punika dipun gelar dening masyarakat Ngrenehan
Labuhan menika dilajengaken ing tanggal 1 Suro
Desa Kanigoro menika salah satunggaling desa kang wonten ing Kapanewon Saptasari
Desa kasebat papanipun ing pojok kidul Kapanewon Saptasari lan ketingal tinimbang desa satunggalipun kang wonten ing Kapanewon Saptasari
Desa menika kaperang dados sedasa dhusun
Kendharaan kang tumuju ing Pasisir Ngrenehan tasih kirang
Marga kang sampun diaspal namun 12 km lan kang sampun dipun cor namun 20 km
Papan lan panggenanipun pasisir menika tebih saking séntral ekonomi
Labuhan Saptosari menika dilajengaken wonteng ing Pasisir Ngrenehan desa Kanigoro, Kapanewon Saptasari, Kabupaten Gunungkidul
Senadyan labuhan menika dilajengaken wonten ing desa Kanigoro, nanging Labuhan menika langkung disebat kanthi Labuhan Saptasari
Upacara labuhan utawi sedhekah laut punika dipun tiru saking labuhan kang dilajengaken wonten ing Pasisir Baron
Upacara Labuhan mènika enggal dilajengaken lan saget kaetung pagelaripun
Saderengipun diwonteni Labuhan Saptasari, nelayan ing Pasisisr Ngrenehan nyelenggarakaken upacara Golongan
Upacara Golongan menika tradhisi kang digelar dèning masyarakat Ngrenehan kang makarya dados petani nanging uga pados mina ten sagara pados tambahan kasil saking pados teri utawi impun
Ing mangsa labuh saderenge petani miwiti ngolah siti, petani pados teri kang medal luwih kathah ing pinggir pasisir
Sabanjuripun panen teri, para petani nyelenggarakaken upacara Golongan kangge ngucap rasa syukur
Sabanjuripun para petani nampi bantuan prau kagem pados ulam
Para petani angsal kasil mina kang luwih kathah tinimbang tani
Kahanan menika ngubah ekonomi masyarakat dados dagang ulam, tukang parkir, lan mbikak warung
Tradhisi golongan ugi tumut dados Labuhan Saptasari dumugi dinten menika
Wulan Sura menika salah satunggaling wulan kang wonten ing penanggalan Jawi
Tembung sura menika dicuplik saking basa Arab "Asyura"
Nanging onten ugi tembung Sura punika asli saking Jawi kang artosipun wantun
Dalu ing tanggal 1 Sura menika raket kalian katentreman batin lan keslametan
Ing Jawi menawi Dalu tanggal 1 Suro menika diselingi kalian maos donga supados angsal berkah lan nebihaken saking bebaya
Ing wulan Sura menika tiyang Jawi tansah eling lan waspada
Labuhan Saptasari menika bènten sanget tinimbang upacara golongan, sae saking wektu, sesajen, lan tata cara upacaranipun.
Upacara Labuhan Saptasari menika diselenggarakaken setunggal taun sepindhah ing tanggal 1 Sura wanci jam 00.00 kanthi buang sesajen ing tengah Pasisir Ngrenehan
Tujuanipun nyuwun keslametan marang Gusti Kang Maha Agung lan paring dhumateng Panguwasa sagara supados slamet lan angsal kasil kang kathah
Saderengipun upacara diwiwiti, diwontenakanen acara slametan kang dipun pimpin dèning juru kunci pasisir
Acara banjur dilajengaken sambutan saking panitia lan wakil pamrintah
Sabanjuripun donga, sedaya masyarakat tumuju ing pasisir mbeta sesajèn kanthi iringan Gendhing Kebogira
Sesaji Labuhan Saptasari menika wonten pitung jodho kang ditujukaken dening: Saben-saben sesajèn menika gadhah arti kiyambak-kiyambak inggih menika: Iring-iringan kang tumuju pasisir inggih menka gunungan, dhomas, prangkat dèsa, lan nelayan
Gunungan dibeta ing tengah samodra migunakaken setunggal prau kaliyan iringan prau sekawan
Nalika pun wonten ing tengah samodra utawi kirang langkung 1 km saking pasisir, gunungan dipun paringake wonten ing samodra kaliyan juru kunci kanthi kairingan donga kados menika: "Nyuwun tedha rahayu slamet para nelayan, nék dibucali entene niki, dèné onten kekurangané isiné guwo niki nyuwun pangapunten
Dené mbok menawi nelayan lampah sepindhah, satrimah nyuwun pangapura, para nelayan nyuwun iwak".
Topèng Panji Topèng Panji ya iku topèng kang wujudé niru wewatekaning para paraga ing carita Panji
Carita Panji njiwani sawenèh beksan tradhisional ing Indhonésia, kaya déné Beksan Topèng Malang lan Beksan Topèng Cirebon
Topèng Panji kapérang dadi telung rupa, ya iku topèng kanggo para ksatriya, dèwi, lan buta
Ing taun 2019, kaprigelan lan kalantipan seni kriya Topèng Panji mlebu ing Warisan Budaya Takbenda Indhonésia
Carita Panji iku carita kang kaloka saka Jawa kang wis sumebar ing Nuswantara, malah tumeka ing sawenèh nagara ing Asia Kidul-Wétan, kaya ta Kamboja, Malaysia, lan Thailand
Ing Jawa, carita iki diremeni déning bebrayané, mula bebrayan ing nguni asring nyaritakaké carita Panji sarana pagelaran, kaya ta pagelaran wayang bèbèr lan beksan topèng
Awit saka iku, Topèng Panji akèh digawé
Topèng iki ana telung rupa, ya iku topèng kanggo para ksatriya, buta, lan dèwi
Wewatekaning paraga ksatriya ing carita Panji nduwé sipat lan pangaribawa kang becik tumrap kauripaning umat manungsa
Para ksatriya iku antarané Panji Asmarabangun, Panji Laras, Gunung Sari, Gunung Sagara, Jati Pitutur, Jati Mirada, Kudha Talirsa, lan Wulung
Topèng rupa ksatriya titikané ana ing jamang, alis, mripat, irung, lambé, lan werna kulit
Topèng rupa iki nduwé jamang aran jamang rujèn jalaran jamangé kaya untu graji, nanging sayektiné ora landhep temenan
Ora kabèh ksatriya nganggo jamang, ana siji ksatriya kang ora nganggo, ya iku Wulung
Wateké Wulung iki bisa disurasani lakuning urip manungsa kang milih urip prasaja
Gagrag alisé para ksatriya dumadi saka alis menjangan ranggah kang ateges ndarbèni watek kuwat lan alis nanggal sepisan kang ateges ndarbèni watek grapyak
Gagrag mripaté para ksatriya lumrahé dumadi saka leyepan kang awujud sipit, lan kedhelèn kang awujud rada amba tinimbang leyepan
Kekaroné ndarbèni watek jujur lan lugu
Kang katelu, ingaran plorokan kang awujud amba binuka kanthi watek waspada
Sakabèhing gagrag irungé aran walimiring utawa cara Jawané mbangir kang ateges ndarbèni watek jujur
Uga sakabèhing gagrag lambéné aran prèngèsan kang ateges ndarbèni kawicaksanan
Werna topèng iki ana manéka werna lan ndarbèni tegesé dhéwé-dhéwé, kaya ta werna putih (suci), ijo (kasuburan, katentreman), biru (winasis, pracaya dhiri), jingga (grapyak), lan kuning (sumringah)
Wewatekaning paraga dèwi ing carita Panji nduwé sipat grapyak, rupa ayu, lan fèminim
Para dèwi iki antarané Dèwi Sekartaji, Dèwi Ragil Kuning, lan Dèwi Kumada Ningrat
Sungsunan topèng iki padha karo topèng rupa ksatriya
Topèng rupa iki nduwé jamang aran jamang rujèn lan jamang njanur
Jamang njanur iki wujudé tipis lan bisa disurasani kang nganggo jamang iki ndarbèni solah kang prasaja.
Sakabèhing gagrag alisé para dèwi aran nanggal sepisan kang ateges ndarbèni watek grapyak
Uga sakabèhing gagrag mripaté para dèwi aran leyepan kang ateges ndarbèni watek jujur lan ora sujana
Uga sakabèhing gagrag irungé aran walimiring kang mèmper kaya pangot wulèn, kang ateges ndarbèni watek jujur
Gagrag lambéné aran prèngèsan kang ateges ndarbèni kawicaksanan, lan mingkem kang ateges ndarbèni watek seneng njaga rahasia
Topèng iki ana rong werna, ya iku putih kang ateges suci lan resik, saha kuning kang ateges sumringah, semanak, lan pracaya dhiri
Wewatekaning paraga buta ing carita Panji nduwé sipat ala lan angkara, kosokbaliné watek paraga ksatriya
Rupa topèng iki digawé ala lan medèni, béda karo rupa ksatriya kang bagus lan grapyak
Para buta iku antarané Rahwana, Jurang Jogrog, Kala Regu Culung, lan Klana Séwandana
Sungsunan topèng iki uga padha karo topèng rupa ksatriya lan dèwi
Topèng iki nduwé jamang aran jamang rujèn lan jamang rujèn buta
Ora kabèh buta nganggo jamang, ana siji buta kang ora nganggo, ya iku Kala Regu Culung kang buthak endhasé
Wateké Kala Regu Culung iki bisa ditegesi prasaja lan lugu, nanging sipaté ala
Gagrag alisé para buta dumadi saka alis menjangan ranggah kang ateges ndarbèni watek kuwat nanging mangrusak lan alis nanggal sepisan kang ateges ndarbèni watek grapyak, nanging julig
Sakabèhing gagrag mripaté aran plorokan kang ndarbèni watek waspada, medèni, tur sujana
Gagrag irungé luwih gedhé tinimbang darbèné ksatriya, dumadi saka pangotan lan térongan kang kekaroné ateges ndarbèni watek seneng ngapusi
Gagrag lambéné akèh-akèh untuné nduwé siyung kang ateges ndarbèni watek nggragas lan akèh akal kang ala
Nanging, ana siji paraga kang ora nduwé siyung, ya iku Klana Séwandana kang lambéné nganggo wujud prèngèsan
Senajan ta wujud prèngèsan iku ngemu teges wicaksana, nanging ing wuri dhèwèké akèh akal alané
Topèng iki ana rong werna, ya iku abang tuwa kang ateges angkara, nesu, lan bebaya, saha biru ateges kaku lan sumelang
Saparan Bekakak Saparan Bêkakak (Carakan: ꦱꦥꦂꦫꦤ꧀ꦧꦼꦏꦏ꧀; basa Indhonésia: "Saparan Bekakak") utawi Saparan Gamping inggih punika salah satunggaling upacara adat slamêtan ingkang katindakakên déning warga masarakat ing wêwêngkon Ambarkêtawang, Gamping, Sléman, Daêrah Istiméwa Yogyakarta
Bêkakak mênika têtironing manungsa ingkang dipunpaès kados sapasang têmantèn kanthi patrap lênggah sila
Bêkakak kadamêl saking glêpung wos kêtan salêbêting Bêkakak dipunisi juruh (jèr-jèran gêndhis Jawi radi cuwèr) kanggé têtironing rah manungsa
Wondéné, têmbung Saparan asalipun saking têmbung "Sapar" nêdahakên salah satunggaling sasi Arab ("Safar") ingkang kaping kalih, lajêng têmbung "Sapar" angsal panambang (+an) ategês upacara adat slamêtan ingkang katindakakên sabên wulan Sapar
Saparan Bêkakak katindakakên kanthi ancas paring pakurmatan dumatêng arwah Kiai saha Nyai Wirasuta minangka abdi dalêm pênangsong rikala wontên ing pêsanggrahan Kraton Ambarkêtawang
Déné, nalika Sri Sultan Hamêngku Buwana I jêngkar saking pêsanggrahan Ambarkêtawang tumuju ing Kraton Yogyakarta Kiai saha Nyai Wirasuta botên ndhèrèkakên ananging nglajêngakên gêsang wontên ing Ambarkêtawang mênika, pramila dipunaggêp déning masarakat minangka cikal bakal warga masarakat Ambarkêtawang Gamping
Ubarampé saha pirantining upacara Saparan Bêkakak ing antawisipun inggih mênika, kalih pasang têmantên bêkakak kanthi busana têmantên gagrak Yogyakarta kalihan Surakarta
Kalih joli kanggé wadhah saha ngirabakên têmantên Bêkakak
Satunggal joli malih kangge wadhah manéka wêrni sêsaji ing antawisipun; sêkul wuduk ing pêngaron alit, sêkul liwêt ing kêndhil alit, ron dhadhap, ron turi, ron kara ingkang dipungodhog, tigan mêntah saha sambêl gèpèng, tumpêng urubing dhamar kèlak kêncana, pêcêl pitik, jangan mênir, urip-uripan lélé, rindang antêp, ayam panggang, ayam lêmbaran, unjukan kopi pait, unjukan kopi manis, jênèwêr, rokok utawi cêrutu, rujak dêgan, rujak dhêplok,
utawi cêrutu, rujak dêgan, rujak dhêplok, arang-arang kêmanis, pantun, têbu, padupan, candu utawi impling, nangka sabrang, gêcok mêntah, ulam mripat, ulam jêrohan, gêrèh mêntah
Sêkul wajar utawi ambêng kanthi lêlawuhan: sambêl gorèng waluh, osèng buncis, rêmpèyèk, témpé garing, bêrgêdèl, êntho-êntho
Sêkul galang lutut, sêkul galang biasa, témpé rombyong katata ing cêthing êmpring, tumpêng mêgana, sanggan pisang raja sêtangkêp, sêdhah, jênang-jênangan, rasulan utawi sêkul gurih, ingkung ayam, kolak, apêm, randha royal, roti kalèng, jadah bakar, êmping, klêpon, tukon pasar, sêkar konyoh, kêmênyan, jlupak baru, ayam ingkang taksih gêsang, saha klapa
Pungkasan inggih mênika sapasang pêksi dara ing salêbêting kurungan
Wêkdal kanggé nindakakên Saparan Bêkakak sampun dipuntêtêpakên inggih mênika sabên dintên Jêmuwah ing wulan Sapar antawisipun surya kaping 10 dumugi 20 tabuh 14.00 WIB wiwit kirab têmantèn Bêkakak dumugi 16.00 WIB kalajêngakên nyêmbêlèh Bêkakak
Wondéné, upacara mênika katindakakên dados tigang pérangan utawi lampah inggih mênika.
Sadranan Logantung 0 1667531 2024-03-16T13:09:53Z InternetArchiveBot Rescuing 1 sources and tagging 0 as dead.) #IABot (v2.0.9.5 1671906 wikitext text/x-wiki Têmbung Sadranan (Hanacaraka: ꦱꦢꦿꦤ꧀ꦤꦤ꧀) asalipun saking tembung Sadran ingkang têgêsipun inggih mênika slamêtan ing sasi Ruwah nylamêti para lêluwur (ingkang limrah wontên ing pasaréyan utawi ing papan kramat ngiras rêrêsik saha ngintun sêkar)
Pramila, Sadranan Sêndhang Logantung (Hanacaraka: ꦱꦢꦿꦤ꧀ꦤꦤ꧀ꦱꦼꦤ꧀ꦝꦁꦭꦺꦴꦒꦤ꧀ꦠꦸꦁ) sagêd dipuntêgêsi kagiyatan sadran wontên ing Sêndhang Logantung
Sadranan mênika dipuntindakakên sabên satunggal sêtaun sapisan ing wulan Ruwah dinten Rêbo Paing wontên ing Sêndhang Logantung ing kalurahan Sumbêrêjo, Kapanéwon Sêmin, Kabupatèn Gunungkidul, Daérah Istiméwa Yogyakarta
ASAL-USUL SAHA ANCASING SADRANAN SÊNDHANG LOGANTUNG
Kawiwitan saking impèning warga Logantung bilih piyambakipun kêpanggih kalihan satunggaling tiyang ingkang dêdêgipun inggil agêng ngrasuk busana ingkang sarwa pêthak
Tiyang mênika ngêndika bilih wêwêngkon Logantung sakiwa têngênipun badhé dados sêgantên mênawi tuk ingkang kadamêl déning Kyai Panjang Mas (sêndhang panguripan) botên dipunsumpêli sirah kêbo saha duk utawi tapasing arèn
Lajêng tiyang mênika ugi ngêndika mênawi tuk badhé rêrêh utawi rindhik satunggal taun sêpisan ing dintên Rêbo Paing sasanèsipun wulan Sura
Pramila kêdah ngawontênakên sêdhêkah bumi
Saking cariyos mênika warga sami sarujuk kanggé nindakakên pangandikan tiyang ingkang dipunpanggihi ing impèn mênika
Ancasing Sadranan Sêndhang Logantung inggih mênika, monjukakên sukur dhumatêng Gusti Allah saha atur panuwun dhatêng para lêluhur
Gusti Allah paring kanugrahan awujud sumbêr utawi tuk kanggé gêsaning manungsa, déné lêluhur ingkang sampun paring piwulang kanggé njagi sumbêr tuk mênika amrih tansah mumpangati
Wontênipun Sadranan Sêndhang Logantung mênika sagêd ndadosakên rumakêt antawisipun warga kalihan warga mênapa para warga kalihan alam
Kanggé ngawontênakên Sadranan Sêndhang Logantung kagiyatan sapisan ingkang dipuntindakakên déning para warga Logantung inggih mênika, nyamêktakakên manèka wêrni ubarampé inggih mênika
Tumpêng tanpa lêlawuhan pralambang mugi Gusti tansah ngijabah sadaya pandonga kabêcikan
utawi wuduk pralambang dêdonga mugi sadaya tiyang ingkang nyêngkuyung sadranan mênika tansah pinaringkan kaslamêtan
Ingkung ayam pralambang sumarah marang takdiring Gusti
Sêkar mawar, mlathi saha kênanga pralambang pandonganing warga mênika saking tulusing ati kanggé nggayuh ridhaning Gusti
Pisang raja pralambang pandonga mugi warga masarakat tansah pinaringan kamuktèn saking Gusti
Mênyan minangka pralambang wiwiting acara sadranan mênika
Jajan pasar mênika kados jadah, wajik, tapé, roti, kacang, saha gêthuk
Kêtan pralambang rumakêting pasêdhèrèkan.
Kolak minangka pralambang panampik utawi têtulaking sadaya wêwisik ingkang njlomprongakên manungsa dhatêng tumindak ala
10.Apêm pralambang pandonga mugi sadaya tiyang ingkang nindakakên hajat mênika sagêd nandangi sadaya sêsanggêman saha pinaringan kêkiyatan déning Gusti
Sadèrèngipun sadranan kawiwitan dalunipun ngawontênakên acara campursari kalajêngakên lèk-lèkan déning para warga
Énjingpun para warga sami arak-arakan mbêkta manéka wêrni sêsaji
Arak-arakan mênika ugi dipuniringi kalihan manèka sêni kados ta jaranan, réog, saha "hadrah" wakiling sabên RT
Kagiyatan mênika dipunpandhégani déning lurah, dhukuh, saha para sêsêpuhing désa lajêng dipunpapanakên ing pêndhapa sacakêting sêndhang lajêng pandonga kanggé acara mênika, sasampunipun sadaya ubarampé dipunbagékakên dhatêng sadaya ingkang rawuh
Pungkasaning acara inggih mênika péntas ringgit wacucal.
Bernard Ferguson Bernard Ferguson minangka pemasar Inggris lan ahli olahraga
Dhèwèké misuwur minangka direktur pemasaran lan operasi perusahaan mesin independen Cosworth
Dhèwèké pisanan direkrut dening Cosworth ing 1984 kanggo nggawa keahliane menyang bisnis mesin mobil balap kanggo ndhukung program mesin mobil Cosworth/Ford anyar
Dhèwèké banjur dipindhah liwat sawetara posisi eksekutif senior kalebu direktur komersial, direktur marketing ing Formula Siji lan direktur olahraga motor lan liya-liyane
Wis dadi wakil komersial Cosworth kanggo para pelanggan, media lan panitia balapan ing saindenging jagad luwih saka sepuluh taun
Dhèwèké uga ditepungi cedhak karo sawetara perusahaan otomotif peringkat dhuwur kayata Ford, General Motors, Opel, Aprilia, lan uga sawetara liyane sing kalebu ing perjanjian rahasia
Dadi wakil pabrikan kanggo komisi Formula Siji wiwit taun 2003 nganti 2006.
Sekul wiwit Sekul wiwit utawi sega wiwit inggih punika dhaharan ingkang dipun anggé ing upacara Wiwitan, mliginipun wonten ing tlatah Ngayogyakarta
Tradhisi Wiwitan dipun wontenaken kagem raos wujud sukur dhumateng Dèwi Sri
Sekul wiwit dumados saking tembung "sekul" kaliyan "wiwit" ingkang ngewrat teges miwiti pangaritan pantun ingkang kaping sepindhah sadèrèngipun panèn pantun
Tradhisi Wiwitan punika dipun wiwiti sadèrèngipun panèn pantun
Ancas dipun wontenaken upacara punika kagem raos wujud sukur dhumateng Dèwi Sri ingkang sampun njagi tanahipun tetep subur kaliyan njagi pantunipun saking ama, tuwin nyuwun pangajab amrih kathah asil panènipun
Ubarampé ing sekul wiwit dumados saking sekul gurih, ayam panggang, urap, ulam asin, tigan godhog, kaliyan sambel gepèng
Ayamipun namung dipun olahi kaliyan bumbu sawontenipun, kados ta tumbar, sarem, kaliyan bawang pethak
Anggènipun mbakar inggih kedah ngantos gadhah raos pega lan rupanipun sakedhik gosong
Bahan pokok sambel gepèng inggih punika saking kacang lotho, sarem, gendhis abrit, bawang pethak, kencur, kaliyan ron jeruk ingkang sedaya bahanipun dipun uleg dados sambel
Tata upacara Wiwitan dipun wiwiti kaliyan acara donga ing tengah sabin, lajeng ngarit setunggal pantun ingkang surasanipun minangka pratandha sabinipun saged dipun panèn
Salajengipun, para warga ingkang celak sabin dipun paringi sekul wiwit, ugi nedhi sesarengan ing tengah sabin.
Dhawet camcau Dhawet camcau inggih punika dhawet ingkang salah satunggal bahan pokokipun saking cao
Unjukan punika asalipun saking Daérah Istiméwa Ngayogyakarta
Ing warsa 2018, dhawet camcau mlebet ing "Warisan Budaya Takbenda Indonesia" mawi nomer règistrasi 2018008682
Miturut katrangan "Direktorat Warisan dan Diplomasi Budaya", dhawet camcau sampun wonten ing Ngayogyakarta kawit abad kaping 19
Ing abad kaping 19 minggah, bakul dhawet camcau limrahipun dodolan wonten ing Peken Kuthagedhé kaliyan Beringharja
Nanging sabibaripun warsa 1980, sampun kathah bakul dhawet ingkang dodolan mawi grobag sabab kala semanten tiyang-tiyang plesiran mindhak kathah dumugi Ngayogyakarta
Sasanèsipun kagem unjukan ing padintenan, dhawet camcau ugi dipun anggé ing upacara adat kaliyan tradhisi, kados ta upacara brokohan, upacara resèpsi nalika bésan saking laré putri dados bakul dhawet camcau, kaliyan upacara mitoni
Kajawi punika, dhawet camcau dipun suguhaken nalika selikuran ing wulan Pasa, saha nalika slametan
Cara panyaosanipun inggih sami kaliyan dhawet-dhawet limrah